**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ขอสนับสุนนงบกลางเพื่อดำเนินโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้งปี 2558/59 ระยะที่ 2 ครั้งที่ 2  **สารัตถะ :** กษ. เสนอ ครม. พิจารณาอนุมัติงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายเพื่อกรณีฉุกเฉินหรือจำเป็นจำนวน 2,967.41 ล้านบาท เพื่อดำเนินโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาปัญหาภัยแล้ง ปี 2558/59 ระยะที่ 2 ครั้งที่ 2  โดยมีรายละเอียดสรุปได้ ดังนี้  1. มติ ครม. เมื่อวันที่ 2 ก.พ. 2559 อนุมัติในหลักการโครงการตามแผนพัฒนาอาชีพเกษตรกร ตามความต้องการของชุมชนเพื่อบรรเทาปัญหาภัยแล้งแล้งปี 2558/59 ระยะที่ 2 ครั้งที่ 1 ตามที่ กษ. เสนอ  โดยให้ดำเนินโครงการฯ ให้แล้วเสร็จภายในเดือน พ.ค. 2559 สำหรับงบประมาณในการดำเนินโครงการให้เป็น ไปตามความเห็นของ สงป. ทั้งนี้ ให้ กษ. พณ. มท. และหน่วยงานที่เกี่ยวข้องรับความเห็นของ สงป. และ สศช.  ไปพิจารณาดำเนินการในส่วนที่เกี่ยวข้องต่อไปด้วย  2. คณะกรรมการอำนวยการบูรณาการแก้ไขปัญหาวิกฤตภัยแล้งปี ๒๕๕๘/๕๙ ได้มีการประชุมเมื่อวันที่  ๑๒ ม.ค. ๒๕๕๙ โดยมี รมว.กษ. (พลเอกฉัตรชัย สาริกัลยะ) เป็นประธาน และมีส่วนราชการที่เกี่ยวข้องเข้าร่วมประชุม ซึ่งที่ประชุมได้มีมติ ดังนี้  2.1 เห็นชอบในหลักการโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทา ภัยแล้ง ปี ๒๕๕๘/๕๙ ระยะที่ ๒ จำนวน ๙,๖๑๖ โครงการ วงเงิน ๕,๓๐๓.๔๕ ล้านบาท ตามที่คณะกรรมการกลั่นกรองระดับจังหวัด ประกอบด้วย คณะกรรมการศูนย์อำนวยการเฉพาะกิจแก้ไขปัญหาวิกฤตภัยแล้งระดับจังหวัด  และคณะทำงานขับเคลื่อนมาตรการส่งเสริมความเป็นอยู่ของประชาชนระดับจังหวัด และสำนักจัดทำงบประมาณ เขตพื้นที่ (CBO) เสนอ จำนวน ๗๗ จังหวัด แบ่งเป็น  ๑) โครงการปลูกพืชใช้น้ำน้อย ๒๗ จังหวัด ๔๐๘ โครงการ วงเงิน ๑๕๒.๙๖ ล้านบาท  ๒) โครงการเกษตรอื่นๆ 75 จังหวัด 7,427 โครงการ วงเงิน 4,627.82 ล้านบาท  ๓) โครงการนอกภาคเกษตร 69 จังหวัด 1,781 โครงการ วงเงิน 522.67 ล้านบาท  2.2 เห็นชอบโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้ง  ปี ๒๕๕๘/๕๙ ระยะที่ ๒ ครั้งที่ ๑ จำนวน ๓,๑๓๕ โครงการ วงเงิน ๑,๖๑๔.๐๔ ล้านบาท ตามที่คณะกรรมการกลั่นกรองระดับชาติเสนอ โดยให้นำเสนอคณะรัฐมนตรีเพื่อพิจารณาอนุมัติงบประมาณ แยกเป็น  ๑) โครงการปลูกพืชใช้น้ำน้อย ๒๗ จังหวัด ๔๐๘ โครงการ วงเงิน ๑๕๒.๙๖ ล้านบาท  ๒) โครงการเกษตรอื่นๆ ๕๘ จังหวัด ๑,๘๖๑ โครงการ วงเงิน ๑,๒๑๘.๐๒ ล้านบาท  ๓) โครงการนอกภาคเกษตร ๕๘ จังหวัด ๘๖๖ โครงการ วงเงิน ๒๔๓.๐๖ ล้านบาท  ทั้งนี้ โครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้ง ปี ๒๕๕๘/๕๙  ระยะที่ ๒ ที่เหลือจำนวน ๖,๔๘๑ โครงการ วงเงิน ๓,๖๘๙.๔๐ ล้านบาท มติที่ประชุมให้ทีมวิเคราะห์โครงการระดับชาติแต่ละด้าน แจ้งจังหวัดเพื่อจัดส่งเอกสารให้ครบถ้วน ให้แล้วเสร็จภายในวันที่ ๓๑ มกราคม ๒๕๕๙ แล้วให้ฝ่ายเลขานุการฯ นำเสนอประธานคณะอำนวยการบูรณาการแก้ไขปัญหาวิกฤตภัยแล้งปี ๒๕๕๘/๕๙ พิจารณาให้ความเห็นชอบก่อนนำเสนอคณะรัฐมนตรีเพื่อพิจารณาต่อไป  2.3 ทีมวิเคราะห์โครงการระดับชาติด้านเกษตรอื่นและนอกภาคเกษตร ได้แจ้งจังหวัดให้ดำเนินการตามมติคณะอำนวยการบูรณาการแก้ไขปัญหาวิกฤตภัยแล้งปี ๒๕๕๘/๕๙ แล้ว ปรากฏว่ามีจังหวัดที่ส่งเอกสารเพิ่มเติม จำนวน ๗๑ จังหวัด ๔,๙๓๗ โครงการ วงเงิน ๒,๙๖๗.๔๑ ล้านบาท แบ่งเป็น  ๑) โครงการเกษตรอื่นๆ ๗๐ จังหวัด ๔,๐๔๑ โครงการ วงเงิน ๒,๖๙๕.๕๔ ล้านบาท  ๒) โครงการนอกภาคเกษตร ๔๔ จังหวัด ๘๙๖ โครงการ วงเงิน ๒๗๑.๘๗ ล้านบาท  **มติ. ครม. :** อนุมัติงบประมาณรายจ่ายประจำปีงบประมาณ พ.ศ. 2559 งบกลาง รายการเงินสำรองจ่ายฉุกเฉินหรือจำเป็นจำนวน 2,967.41 ล้านบาท ตามที่ กษ. เสนอ เพื่อดำเนินโครงการตามแผนพัฒนาอาชีพเกษตรกรตามความต้องการของชุมชนเพื่อบรรเทาภัยแล้งปี 2558/59 ระยะที่ 2 ครั้งที่ 2 จำนวน 4,937 โครงการแบ่งเป็นโครงการเกษตรอื่นๆ ใน 70 จังหวัด 4,041 โครงการและโครงการนอกภาคเกษตร 44 จังหวัด 896 โครงการ ทั้งนี้  ให้ กสก. เป็นเจ้าภาพหลักร่วมกับ สป.กษ. และกรมการพัฒนาชุมชนดำเนินการตามขั้นตอนของกฎหมาย ระเบียบ ข้อบังคับ และมติ ครม. ที่เกี่ยวข้อง รวมทั้งตรวจสอบ/กลั่นกรองโครงการมิให้เกิดความซ้ำซ้อนกับโครงการอื่น รวมถึงให้ติดตามการดำเนินงานอย่างใกล้ชิดและให้รายงานผลการดำเนินงานให้คณะกรรมการบูรณาการแก้ไขปัญหาวิกฤตภัยแล้งปี 2558/59 และ ครม. ทราบเป็นระยะต่อไป | **หน่วยงานที่รับผิดชอบ** : กษ. (สผง. สป.กษ.)  **ประโยชน์ที่ได้รับ :**  เพื่อแก้ไขปัญหาวิกฤตภัยแล้ง และช่วยเหลือเกษตรกรที่ได้รับผลกระทบให้ทันต่อฤดูเพาะปลูกพืชฤดูแล้ง  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ความตกลงองค์กรสำรองข้าวฉุกเฉินของอาเซียนบวกสาม และข้อเสนอแนะของประเทศไทยในการขอจัดตั้ง สำนักเลขานุการองค์กรสำรองข้าวฉุกฉินของอาเซียนบวกสามในประเทศไทย ประกอบกับมติที่ประชุมรัฐมนตรีอาเซียนด้านเกษตรและป่าไม้กับรัฐมนตรีสาธารณรัฐประชาชนจีน ญี่ปุ่น และสาธารณรัฐเกาหลี ครั้งที่ 12  **สารัตถะ :** กษ. เสนอ ครม. พิจารณาให้ความเห็นชอบให้นำเรื่องความตกลงองค์กรสำรองข้าวฉุกเฉินของอาเซียนบวกสามและข้อเสนอของประเทศไทยในการขอจัดตั้งสำนักเลขานุการองค์กรสำรองข้าวฉุกเฉินของอาเซียนบวกสามในประเทศไทยประกอบกับมติที่ประชุมรัฐมนตรีอาเซียนด้านเกษตรและป่าไม้กับรัฐมนตรีสาธารณรัฐประชาชนจีน ญี่ปุ่น และสาธารรัฐเกาหลี ครั้งที่ 12 เพื่อพิจารณาเสนอขอความเห็นชอบของสภานิติบัญญัติแห่งชาติต่อไป  โดยมีรายละเอียดสรุปได้ ดังนี้  1. กษ. เสนอว่า ความตกลงแอปเทอร์ (APTERR Agreement) **จัดตั้งขึ้นภายใต้ความร่วมมือของประเทศสมาชิกอาเซียนบวกสาม (ASEAN Plus Three) เพื่อเสริมสร้างความมั่นคงด้านอาหารกรณีเกิดภัยพิบัติฉุกเฉินและการช่วยเหลือด้านมนุษยธรรมให้กับภูมิภาค**และกลไกแอปเทอร์สามารถติดตาม ตรวจสอบได้ ทำให้ข้าวที่บริจาคนี้ไป ถึงผู้ประสบภัยจริง นอกจากนี้ เพื่อกำหนดกรอบแนวทางการดำเนินงานร่วมกันระหว่างประเทศสมาชิกอาเซียนบวกสาม ซึ่ง กษ. ได้เสนอ ครม. เพื่อพิจารณาอนุมัติ โดยไม่นำเสนอรัฐสภาเพื่อขอความเห็นชอบ ทั้งนี้ ความตกลงแอปเทอร์ได้มีผลบังคับใช้อย่างเป็นทางการ เมื่อวันที่ 12 ก.ค. 2555 และในข้อ 8 ได้ระบุว่ารัฐบาลประเทศสมาชิกอาเซียนบวกสาม ตกลงจัดตั้งสำนักเลขานุการองค์กรสำรองข้าวฉุกเฉินของอาเซียนบวกสาม หรือเรียกว่า “สำนักเลขานุการแอปเทอร์” (APTERR Secretariat) เพื่อบริหารจัดการข้าวสำรองฉุกเฉินอาเซียนบวกสาม ละดำเนินงามตามหน้าที่รวมทั้ง ความรับผิดชอบตามที่ได้รับมอบหมายจากคณะมนตรีแอปเทอร์ (APTERR Council) และสถานะบุคคลตามกฎหมาย ของสำนักเลขานุการแอปเทอร์จะต้องเป็นไปตามกฎหมายของประเทศเจ้าภาพที่สำนักเลขานุการตั้งอยู่ และสถานที่ จัดตั้งสำนักเลขานุการอย่างถาวรนั้น จะต้องได้รับฉันทามติจากประเทศสมาชิกอาเซียนบวกสาม  2. ประเทศไทยได้เสนอขอจัดตั้งสำนักเลขานุการแอปเทอร์ในประเทศไทยซึ่งต่อมาที่ประชุม AMAF+3  ครั้งที่ 12 ได้มีมติเห็นชอบเมื่อวันที่ 28 ก.ย. 2555 ณ สาธารณรัฐประชาธิปไตยประชาชนลาว โดยได้มีแถลงการณ์ ร่วมของการประชุมโดยมีฉันทามติให้ประเทศไทยเป็นที่ตั้งสำนักเลขานุการแอปเทอร์ตามข้อเสนอของประเทศไทย  ซึ่งเดิมประเทศภาคีตกลงให้จัดทำความตกลงประเทศเจ้าภาพ (Host – Country Agreement) โดยต่อมาประเทศภาคี มีความเห็นว่าการจัดทำความตกลงประเทศเจ้าภาพมีความยุ่งยาก จึงมีมติขอให้ประเทศไทยหาแนวทางการจัดตั้ง สำนักเลขานุการแอปเทอร์โดยวิธีการอื่น  3. เมื่อพิจารณาข้อเสนอของประเทศไทยในการขอจัดตั้งสำนักเลขานุการแอปเทอร์ในประเทศไทยประกอบ กับมติที่ประชุม AMAF+3 ครั้งที่ 12 เมื่อวันที่ 28 ก.ย. 2555 จึงถือเป็นข้อสรุปสุดท้ายว่า ความตกลงแอปเทอร์และ มติของที่ประชุม AMAF+3 ครั้งที่ 12 ถือเป็นการตกลงร่วมกันของประเทศสมาชิกอาเซียนบวกสามในการจัดตั้ง สำนักเลขานุการแอปเทอร์ที่ประเทศไทย นำไปเสนอ ครม. และรัฐสภาพิจารณาตราพระราชบัญญัติคุ้มครองฯ  ต่อไป จึงเข้าเป็นหนังสือตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557  ที่จะต้องได้รับความเห็นชอบของ สนช. ก่อน  4. ปัจจุบันสำนักเลขานุการแอปเทอร์ได้จัดตั้งเป็นองค์กรถาวรและดำเนินการอย่างเป็นทางการ เมื่อวันที่  29 มี.ค. 2556 แต่ยังไม่มีสภาพนิติบุคคลตามกฎหมายไทย ดังนั้น ประเทศไทยควรจะเร่งดำเนินการให้สำนัก เลขานุการแอปเทอร์มีสถานะบุคคลทางกฎหมายไทยโดยเร็ว เพื่อสำนักเลขานุการแอปเทอร์สามารถดำเนินงานและธุรกรรมและนิติกรรมที่เกี่ยวข้องภายใต้ความตกลงแอปเทอร์ได้ ซึ่งประเทศไทยเป็นประเทศนำ (Lead Country)  ในการจัดตั้งแอปเทอร์มาตั้งแต่ต้น และได้จัดตั้งเป็นองค์กรถาวรแล้ว โดยมีสำนักเลขานุการแอปเทอร์ และสำนักเลขานุการนี้ตั้งอยู่ที่สำนักงานเศรษฐกิจการเกษตร ประเทศไทยตามฉันทามติของประเทศอาเซียนบวกสาม  **มติ. ครม. :** เห็นชอบตามที่ กษ. เสนอ ให้นำเรื่องความตกลงองค์กรสำรองข้าวฉุกเฉินของอาเซียนบวกสามและข้อเสนอของประเทศไทยในการขอจัดตั้งสำนักเลขานุการองค์กรสำรองข้าวฉุกเฉินของอาเซียนบวกสามในประเทศไทยประกอบกับมติที่ประชุมรัฐมนตรีอาเซียนด้านเกษตรและป่าไม้กับรัฐมนตรีสาธารณรัฐประชาชนจีน ญี่ปุ่น และสาธารณรัฐเกาหลี  ครั้งที่ 12 เสนอคณะกรรมการประสานงานสภานิติบัญญัติแห่งชาติพิจารณา ก่อนเสนอสภานิติบัญญัติแห่งชาติ พร้อมกับร่างพระราชพระราชบัญญัติคุ้มครองการดำเนินงานของสำนักเลขานุการองค์กรสำรองข้าวฉุกเฉินของอาเซียนบวกสาม พ.ศ. .... ต่อไป | **หน่วยงานที่รับผิดชอบ** : กษ. (สศก.)  **ประโยชน์ที่ได้รับ :**  เพื่อเสริมสร้างความมั่นคงด้านอาหารในกรณีเกิดภัยพิบัติฉุกเฉินและการช่วยเหลือด้านมนุษยธรรมให้กับภูมิภาค  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ขอถอนร่างพระราชกฤษฎีกากำหนดเขตที่ดิน ในท้องที่ตำบลบางกะพี้ อำเภอบ้านหมี่ จังหวัดลพบุรี ให้เป็นเขตปฏิรูปที่ดิน พ.ศ. ....  **สารัตถะ :** กษ. เสนอ ครม. พิจารณาอนุมัติให้ถอนร่างพระราชกฤษฎีกากำหนดเขตที่ดิน ในท้องที่ตำบลบางกะพี้  อำเภอบ้านหมี่ จังหวัดลพบุรี ให้เป็นเขตปฏิรูปที่ดิน พ.ศ. .... ซึ่งอยู่ระหว่างการตรวจพิจารณาของ สคก.  โดยมีรายละเอียดสรุปได้ ดังนี้  1. กษ. ได้เสนอร่างพระราชกฤษฎีกากำหนดเขตที่ดิน ในท้องที่ตำบลบางกะพี้ อำเภอบ้านหมี่ จังหวัดลพบุรี  ให้เป็นเขตปฏิรูปที่ดิน พ.ศ. .... มาเพื่อดำเนินการ  2. ครม. ได้มีมติเมื่อวันที่ 10 มี.ค. 2558 อนุมัติหลักการร่างพระราชกฤษฎีกาดังกล่าว ตามที่ กษ. เสนอ  และให้ส่ง สคก. ตรวจพิจารณา แล้วดำเนินการต่อไปได้  3. สคก. ได้รับแจ้งจาก ส.ป.ก. ว่าขอยกเลิกการดำเนินการตามร่างพระราชกฤษฎีกาตามข้อ 2. และขอถอน ร่างพระราชกฤษฎีกาออกจากการตรวจพิจารณาของ สคก. เพราะผู้เสนอขายที่ดินได้ยื่นคำร้องขอยกเลิกการเสนอขายที่ดินทั้ง 5 แปลง รวมเนื้อที่ 46 – 0 – 52 ไร่ ซึ่ง ส.ป.ก. ได้อนุมัติยกเลิกการจัดซื้อที่ดินดังกล่าวแล้ว สคก. จึงยุติ การตรวจพิจารณาร่างพระราชกฤษฎีกาดังกล่าว  4. สลค. ได้แจ้งให้ กษ. นำเสนอ ครม. เพื่อให้ความเห็นชอบการถอนร่างพระราชกฤษฎีกาดังกล่าวต่อไป  5. กษ. เสนอว่า โดยที่ในการนำเสนอ ครม. เพื่อดำเนินการร่างพระราชกฤษฎีกากำหนดเขตที่ดิน ในท้องที่ ตำบลบางกะพี้ อำเภอบ้านหมี่ จังหวัดลพบุรี ให้เป็นเขตปฏิรูปที่ดิน พ.ศ. .... ตามข้อ 1. มีสาระสำคัญเพื่อกำหนดเขตปฏิรูปที่ดินตามหนังสือเอกสารสิทธิในที่ดินเอกชนที่เจ้าของที่ดินเสนอขายให้ ส.ป.ก. จำนวน 5 แปลง เนื้อที่ประมาณ  46 – 0 – 52 ไร่ เพื่อให้ ส.ป.ก. มีอำนาจจัดซื้อที่ดินในเขตปฏิรูปได้ เพื่อมาจัดให้เกษตรกรผู้ไร้ที่ดินทำกินที่ขึ้นทะเบียนมาขอรับที่ดินทำกินไว้ ส.ป.ก. โดยการเช่าหรือเช่าซื้อ แต่เนื่องจากผู้เสนอขายที่ดินตามร่างพระราชกฤษฎีกาตามข้อ 1.  ได้ขอยกเลิกการเสนอขายที่ดินในเขตปฏิรูปกับ ส.ป.ก. แล้ว ทำให้ไม่มีพื้นที่ที่จะนำมากำหนดให้เป็นเขตปฏิรูปที่ดิน ตามร่างพระราชกฤาฎีกาดังกล่าวได้ ดังนั้น เห็นสมควรยกเลิกการกำหนดเขตปฏิรูปที่ดินในท้องที่ ดังกล่าว และขอถอนร่างพระราชกฤษฎีกาออกจากการตรวจพิจารณาของ สคก. ด้วยเหตุนี้ จึงได้เสนอเรื่องดังกล่าวมาเพื่อดำเนินการ  **มติ ครม. :** อนุมัติให้ถอนร่างพระราชกฤษฎีกาดังกล่าวที่อยู่ระหว่างการตรวจพิจารณาของ สคก. ตามที่ กษ. เสนอ  และแจ้งให้ สคก. ทราบต่อไป | **หน่วยงานที่รับผิดชอบ** : กษ. (ส.ป.ก.)  **ประโยชน์ที่ได้รับ :**  -  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะ พ.ศ. ....  **สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะ พ.ศ. .... โดยมีสาระสำคัญเป็นการกำหนดหลักเกณฑ์ วิธีการและเงื่อนไขในการขออนุญาตการออกใบอนุญาต การต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะตาม พ.ร.บ. ควบคุมคุณภาพอาหารสัตว์ พ.ศ. 2558  โดยมีรายละเอียดสรุปได้ ดังนี้  1. กษ. เสนอว่า พ.ร.บ. ควบคุมคุณภาพอาหารสัตว์ พ.ศ. 2558 ซึ่งมีผลใช้บังคับเมื่อวันที่ 6 มี.ค. 2558  โดยมาตรา 15 มาตรา 25 มาตรา 32 แห่ง พ.ร.บ. ดังกล่าว ได้บัญญัติให้การขออนุญาต การออกใบอนุญาต การขอต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ดังนั้น เพื่อให้เป็นตามบทบัญญัติดังกล่าว จึงได้เสนอร่างกฎกระทรวงดังกล่าวมา เพื่อดำเนินการ  2. กำหนดให้การขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะเป็นไปตามหลักเกณฑ์ วิธีการ เงื่อนไขที่กำหนดในกฎกระทรวง  3. กำหนดให้แบบคำขอ และใบอนุญาตเป็นไปตามแบบที่รัฐมนตรีกำหนดโดยประกาศในราชกิจจานุเบกษา  4. กำหนดสถานที่ในการยื่นคำขอการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตผลิตอาหารสัตว์ควบคุมเฉพาะ  5. กำหนดบทเฉพาะกาลให้คำขอที่ได้ยื่นไว้แล้วก่อนวันที่กระทรวงนี้ใช้บังคับให้ถือว่าเป็นคำขอที่ได้ยื่น ตามกฎกระทรวงนี้โดยอนุโลม ทั้งนี้ ผู้อนุญาตอาจขอผู้ยื่นคำขอส่งหลักฐานเพิ่มเติมได้ตามที่เห็นสมควร  **มติ ครม. :** อนุมัติหลักการร่างกฎกระทรวงดังกล่าว ตามที่ กษ. เสนอ และให้ สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ปศ.)  **ประโยชน์ที่ได้รับ :**  เพื่อให้การบังคับใช้กฎหมายมีประสิทธิภาพต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะ พ.ศ. ....  **สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงว่าด้วยการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะ พ.ศ. .... โดยมีสาระสำคัญเป็นการกำหนดหลักเกณฑ์ วิธีการและเงื่อนไขในการขออนุญาตการออกใบอนุญาต การต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะตาม พ.ร.บ. ควบคุมคุณภาพอาหารสัตว์ พ.ศ. 2558  โดยมีรายละเอียดสรุปได้ ดังนี้  1. กษ. เสนอว่า พ.ร.บ. ควบคุมคุณภาพอาหารสัตว์ พ.ศ. 2558 ซึ่งมีผลใช้บังคับเมื่อวันที่ 6 มี.ค. 2558  โดยมาตรา 15 มาตรา 25 มาตรา 32 แห่ง พ.ร.บ. ดังกล่าว ได้บัญญัติให้การขออนุญาต การออกใบอนุญาต การขอต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ดังนั้น เพื่อให้เป็นตามบทบัญญัติดังกล่าว จึงได้เสนอร่างกฎกระทรวงดังกล่าวมา เพื่อดำเนินการ  2. กำหนดให้การขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะเป็นไปตามหลักเกณฑ์ วิธีการ เงื่อนไขที่กำหนดในกฎกระทรวง  3. กำหนดให้แบบคำขอ และใบอนุญาตเป็นไปตามแบบที่รัฐมนตรีกำหนดโดยประกาศในราชกิจจานุเบกษา  4. กำหนดสถานที่ในการยื่นคำขอการขออนุญาต การออกใบอนุญาต การต่ออายุใบอนุญาต และการออกใบแทนใบอนุญาตขายอาหารสัตว์ควบคุมเฉพาะ  5. กำหนดบทเฉพาะกาลให้คำขอที่ได้ยื่นไว้แล้วก่อนวันที่กระทรวงนี้ใช้บังคับให้ถือว่าเป็นคำขอที่ได้ยื่น ตามกฎกระทรวงนี้โดยอนุโลม ทั้งนี้ ผู้อนุญาตอาจขอผู้ยื่นคำขอส่งหลักฐานเพิ่มเติมได้ตามที่เห็นสมควร  **มติ ครม. :** อนุมัติหลักการร่างกฎกระทรวงดังกล่าว ตามที่ กษ. เสนอ และให้ สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ปศ.)  **ประโยชน์ที่ได้รับ :**  เพื่อให้การบังคับใช้กฎหมายมีประสิทธิภาพต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ ในท้องที่ตำบลพุ่มแก อำเภอนาแก และตำบลนาหนาด ตำบลฝั่งแดง อำเภอธาตุพนม จังหวัดนครพนม เป็นกรณีที่มีความจำเป็นโดยเร่งด่วน  **สารัตถะ :** กษ. เสนอ ครม. พิจารณาอนุมัติในหลักการร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์ ในท้องที่ตำบลพุ่มแก อำเภอนาแก และตำบลนาหนาด ตำบลฝั่งแดง อำเภอธาตุพนม จังหวัดนครพนม เป็นกรณีที่มีความจำเป็นโดยเร่งด่วน โดยมีสาระสำคัญเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าครอบครองหรือใช้อสังหาริมทรัพย์เพื่อการก่อสร้างได้ตามแผนงานที่กำหนดไว้  โดยมีรายละเอียดสรุปได้ ดังนี้  1. กษ. เสนอว่า ได้มีพระราชกฤษฎีกากำหนดเขตที่ดินในบริเวณที่ที่เวนคืน ในท้องที่ตำบลพุ่มแก อำเภอนาแก และตำบลนาหนาด ตำบลฝั่งแดง อำเภอธาตุพนม จังหวัดนครพนม พ.ศ. 2558 ซึ่งได้ประกาศในราชกิจจานุเบกษา  เล่ม 132 ตอนที่ 97 ก ลงวันที่ 5 ต.ค. 2558 เพื่อประโยชน์แก่การชลประทาน ในการก่อสร้างระบบส่งน้ำพร้อมอาคารประกอบตามโครงการพัฒนาลุ่มน้ำก่ำ โดยพระราชกฤษฎีกานี้ให้ใช้บังคับได้มีกำหนด 4 ปี  2. ผู้ซึ่งได้รับมอบหมายจากเจ้าหน้าที่เวนคืนตามพระราชกฤษฎีกาดังกล่าวได้เข้าทำการสำรวจเบื้องต้นเกี่ยวกับอสังหาริมทรัพย์ที่จะต้องเวนคืนที่แน่นอนเสร็จเป็นบางส่วนแล้ว จำนวนทั้งหมดประมาณ 858 แปลง เนื้อที่ประมาณ 721 – 1 – 17.1 ไร่ โดยได้เจรจาปรองดองทำความตกลงซื้อขายกับเจ้าของที่ดินแล้วจำนวน 498 แปลง คงมีที่ดิน ที่จะต้องดำเนินการเวนคืนตามพระราชกฤษฎีกาดังกล่าวอีกจำนวน 360 แปลง เนื้อที่ประมาณ 329 ไร่ ปรากฏว่ามีเจ้าของที่ดินบางส่วนไม่ยอมรับราคาที่กำหนดให้และไม่ยื่นคำขอรังวัด บางส่วนไม่ยอมนำสำรวจเพื่อทราบข้อเท็จจริงของอสังหาริมทรัพย์ที่เวนคืน บางส่วนได้ขอให้ปรับย้ายแนวคลองส่งน้ำ เพราะไม่ต้องการให้ตัดผ่านที่ดินของตนเอง  บางส่วนติดขัดในขั้นตอนตามกฎหมาย เช่น การทำนิติกรรมของผู้เยาว์ การจัดการมรดก ที่ดินติดจำนองสถาบันการเงิน และคู่กรณียังมีปัญหาโต้แย้งกันอยู่ เป็นต้น จึงเป็นปัญหาและอุปสรรคทำให้การดำเนินการเวนคืนตามพระราชกฤษฎีกาล่าช้า และส่งผลให้ไม่สามารถเข้าครอบครองและใช้อสังหาริมทรัพย์นั้นได้ตามแผนงานที่กำหนดไว้ (ปี พ.ศ. 2556 – 2559)  3. ดังนั้น เพื่อให้สามารถเข้าครอบครองและใช้อสังหาริมทรัพย์เพื่อการก่อสร้างได้ตามแผนงาน  จึงมีความจำเป็นต้องดำเนินการประกาศกำหนดให้การเวนคืนอสังหาริมทรัพย์ ในท้องที่ตำบลพุ่มแก อำเภอนาแก  และตำบลนาหนาด ตำบลฝั่งแดง อำเภอธาตุพนม จังหวัดนครพนม เป็นกรณีที่มีความจำเป็นโดยเร่งด่วน  **มติ ครม. :** อนุมัติในหลักการร่างประกาศสำนักนายกรัฐมนตรีดังกล่าว ตามที่ กษ. เสนอ และให้ส่งคณะกรรมการตรวจสอบร่างกฎหมายและร่างอนุบัญญัติที่เสนอ ครม. ตรวจพิจารณา แล้วดำเนินการต่อไปได้ ทั้งนี้ มอบให้ส่วนราชการที่เสนอร่างประกาศสำนักนายกรัฐมนตรี เรื่อง กำหนดให้การเวนคืนอสังหาริมทรัพย์เป็นกรณีที่มีความจำเป็นโดยเร่งด่วน ต้องชี้แจงแสดงเหตุผลความจำเป็นในกรณีที่การออกประกาศสำนักนายกรัฐมนตรีดังกล่าวมีระยะเวลาใกล้เคียงกับพระราชกฤษฎีกากำหนดเขตที่ดินในบริเวณที่ที่จะเวนคืนอสังหาริมทรัพย์เพื่อประกอบการพิจารณาของ ครม. ด้วย | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ :**  เพื่อการก่อสร้างตามแผนงาน โดยที่หากการเวนคืนเนิ่นช้าไป จะทำให้ราษฎรผู้ที่ได้รับประโยชน์จากโครงการดังกล่าว จะต้องได้รับ ความเดือดร้อนเสียหาย เนื่องจากขาดแคลนน้ำเพื่อการเกษตร การอุปโภคและบริโภค ซึ่งจะเป็นปัญหาและอุปสรรคอย่างมากแก่การพัฒนาเศรษฐกิจและสังคม  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** สถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 12  **สารัตถะ :** กษ. เสนอ ครม. รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้ง 12  โดยมีรายละเอียดสรุปได้ ดังนี้  1. **มติ ครม.** เมื่อวันที่ 6 ต.ค. 2558 รับทราบสถานการณ์น้ำ และให้กระทรวงเกษตรและสหกรณ์รายงานเกี่ยวกับการบริหารจัดการน้ำ ให้คณะรัฐมนตรีทราบทุกสัปดาห์  2. **สถานการณ์น้ำ ณ วันที่ 4 ก.พ. 2559**  2.1 อ่างเก็บน้ำขนาดใหญ่ทั้งประเทศ มีน้ำใช้การได้ 14,441 ล้าน ลบ.ม. คิดเป็นร้อยละ 31 ของปริมาตรน้ำใช้การทั้งหมด  2.2 อ่างเก็บน้ำในลุ่มน้ำเจ้าพระยาและลุ่มน้ำแม่กลอง ลุ่มน้ำเจ้าพระยา มีน้ำใช้การได้ 3,398 ล้าน ลบ.ม.  คิดเป็นร้อยละ 19 ของปริมาตรน้ำใช้การทั้งหมด และลุ่มน้ำแม่กลอง มีน้ำใช้การได้ 4,226 ล้าน ลบ.ม. คิดเป็นร้อยละ 32 ของปริมาตรน้ำใช้การทั้งหมด  2.3 แหล่งน้ำอื่นของกระทรวงเกษตรฯ ณ วันที่ 28 ม.ค. 2559  - แหล่งน้ำในไร่นานอกเขตชลประทาน จำนวน 352,528 บ่อ ความจุ 352.53 ล้าน ลบ.ม. มีปริมาตรน้ำ 178.31 ล้าน ลบ.ม. คิดเป็นร้อยละ 51 ของความจุทั้งหมด  2.4 แหล่งน้ำที่ดำเนินการโดยกรมทรัพยากรน้ำ ณ วันที่ 28 ม.ค. 2559  - โครงการอนุรักษ์ฟื้นฟูแหล่งน้ำ ความจุรวม 1,161.07 ล้าน ลบ.ม. มีปริมาตรน้ำรวม 479.30 ล้าน ลบ.ม. คิดเป็นร้อยละ 41.28 ของความจุทั้งหมด  2.5 ตามแผนยุทธศาสตร์การบริหารจัดการทรัพยากรน้ำ ณ วันที่ 28 ม.ค. 2559  - แหล่งเก็บน้ำอื่นๆ ได้แก่ แหล่งน้ำในและนอกเขตชลประทาน สระน้ำในไร่นา น้ำบาดาลเพื่อการเกษตร  มีความจุ 1,037.56 ล้าน ลบ.ม. ปริมาณน้ำรวม 379.62 ล้าน ลบ.ม. คิดเป็นร้อยละ 36.60  3. **การจัดสรรน้ำ** แผนการจัดสรรน้ำ  - วางแผนจัดสรรน้ำทั้งประเทศ 11,120 ล้าน ลบ.ม. ใช้น้ำไปแล้ว 4,160 ล้าน ลบ.ม.(ตั้งแต่ 1 พ.ย. 2558 – 3 ก.พ. 2559) คิดเป็นร้อยละ 37 ของแผนการจัดสรรน้ำ และลุ่มเจ้าพระยาวางแผนจัดสรรน้ำ 2,900 ลบ.ม. ใช้น้ำไปแล้ว 1,528 ล้าน ลบ.ม.(ตั้งแต่ 1 พ.ย. 2558 – 3 ก.พ. 2559) คิดเป็นร้อยละ 53 ของแผนการจัดสรรน้ำ  4. **การบริหารจัดการน้ำในลุ่มเจ้าพระยาช่วงฤดูแล้งปี 2558/59**  4.1 แผนการระบายน้ำจากเขื่อน ภูมิพล สิริกิติ์ แควน้อยฯ และป่าสักฯ (ช่วงวันที่ 1 – 7 ก.พ. 2559)  เฉลี่ยวันละ 17.77 ล้าน ลบ.ม. แบ่งเป็น เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.47 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.  4.2 ผลการระบายน้ำจากเขื่อน (ช่วงวันที่ 25 – 31 ม.ค. 2559) เฉลี่ยวันละ 17.82 ล้าน ลบ.ม. แบ่งเป็น  เพื่ออุปโภค-บริโภค 6.04 ล้าน ลบ.ม. รักษาระบบนิเวศ 9.52 ล้าน ลบ.ม. การเกษตร 2.18 ล้าน ลบ.ม. และอุตสาหกรรม 0.08 ล้าน ลบ.ม.  5. **สถานการณ์การเพาะปลูกข้าวในเขตชลประทานลุ่มน้ำเจ้าพระยา** ณ วันที่ 3 ก.พ. 2559  5.1 พื้นที่ปลูกข้าวนาปี ปี 2558 แผนเพาะปลูก 7.45 ล้านไร่ ไม่ปลูก 1.05 ล้านไร่ ปลูกแล้ว 6.40 ล้านไร่ (เก็บเกี่ยวแล้ว 6.36 ล้านไร่ เสียหาย 0.02 ล้านไร่) รอเก็บเกี่ยว 0.02 ล้านไร่  5.2 พื้นที่ปลูกข้าวนาปีต่อเนื่อง ปี 2558 พื้นที่ปลูกข้าวต่อเนื่องตั้งแต่ ส.ค. 2558 จำนวน 1.76 ล้านไร่  เก็บเกี่ยวแล้ว 1.62 ล้านไร่ รอเก็บเกี่ยว 0.14 ล้านไร่  5.3 พื้นที่ปลูกข้าวนาปรัง ปี 2558/59 ผลการเพาะปลูกข้าวนาปรังตั้งแต่วันที่ 1 พ.ย.– 3 ก.พ. 2559 จำนวน 1.92 ล้านไร่  **มติ ครม. :** รับทราบสถานการณ์น้ำและการบริหารจัดการน้ำในช่วงฤดูแล้งปี 2558/59 ครั้งที่ 12 ตามที่ กษ. เสนอ | **หน่วยงานที่รับผิดชอบ** : กษ. (ชป.)  **ประโยชน์ที่ได้รับ :**  เพื่อให้รับทราบสถานการณ์น้ำและสามารถบริหารจัดการน้ำในช่วงฤดูแล้งปี 2558/59 เพื่อจะได้มีน้ำใช้ในการเพาะปลูกและ ทำการเกษตรต่อไป  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** มาตรการช่วยเหลือผู้ประสบปัญหาภัยแล้งและมาตรการเพิ่มขีดความสามารถภาคการเกษตร  **สารัตถะ :** กค. เสนอ ครม. พิจารณา ดังนี้  1. ให้ความเห็นชอบมาตรการช่วยเหลือผู้ประสบภัยแล้งและมาตรการเพิ่มขีดความสามารถภาคการเกษตร  โดยธนาคารเพื่อการเกษตรและสหกรณ์การเกษตร (ธ.ก.ส.)  2. อนุมัติงบประมาณจำนวน 525 ล้านบาท เพื่อชดเชยแก่ ธ.ก.ส. ในการดำเนินโครงการชุมชนปรับเปลี่ยนการผลิตสู้วิกฤตภัยแล้ง ทั้งนี้ ให้เบิกจ่ายจากงบประมาณรายจ่ายประจำปีงบประมาณ พ.ศ. 2560 และในปีต่อๆ ไป  ตามประมาณการค่าใช้จ่าย โดยให้ ธ.ก.ส. ความตกลงกับ สงป. ในรายละเอียดต่อไป  โดยมีรายละเอียดสรุปได้ ดังนี้  1. ครม. มีมติ เมื่อวันที่ 12 ม.ค. 2559 รับทราบตามที่รองนายกรัฐมนตรี (นายสมคิด จาตุศรีพิทักษ์) รายงานว่า ได้มีการหารือกับหน่วยงานที่เกี่ยวข้องว่าจะเสนอโครงการเพื่อขับเคลื่อนตามนโยบายเศรษฐกิจของรัฐบาลที่เน้นการสร้างความเข้มแข็งให้กับประเทศจากภายใน จำนวน 4 โครงการ ต่อ ครม. ซึ่งรวมถึงโครงการ 1 ตำบล 1 SMEs เกษตร  โดยภาครัฐจะให้การสนับสนุนการดำเนินโครงการผ่าน ธ.ก.ส. และธนาคารออมสินด้วย  2. กค. รายงานว่า ธ.ก.ส. ได้เสนอมาตรการช่วยเหลือผู้ประสบปัญหาภัยแล้ง และมาตรการเพิ่มขีดความสามารถทางการเกษตร โดยมีรายละเอียด ดังนี้  2.1 โครงการสินเชื่อเพื่อเป็นค่าใช้จ่ายฉุกเฉินและจำเป็นของเกษตรกรที่ประสบภัยแล้ง ปี 2558/2559 วงเงินรวมทั้งสิ้น 6,000 ล้านบาท โดยให้สินเชื่อไม่เกิน 12,000 บาทต่อราย กำหนดชำระคืนเงินกู้ไม่เกิน 12 เดือน อัตราดอกเบี้ยเงินกู้ร้อยละ 0 ต่อปี ในระยะเวลา 6 เดือนแรก และตั้งแต่เดือนที่ 7 - 12 คิดอัตราดอกเบี้ยร้อยละ 4 ต่อปี สำหรับเกษตรกรลูกค้ารายย่อยของ ธ.ก.ส. ทั่วประเทศ จำนวน 500,000 ราย ซึ่งมีวงเงินกู้ต่อรายรวมกันไม่เกิน 500,000 บาท ที่ได้รับผลกระทบจากภัยแล้งทำให้ไม่สามารถทำการผลิตได้หรือผลผลิตได้รับความเสียหาย ทำให้มีรายได้ลดลงกว่าร้อยละ 50 จากรายได้ปกติ เพื่อใช้เป็นค่าใช้จ่ายในครัวเรือน พร้อมทั้งก่อให้เกิดการใช้จ่ายหมุนเวียน ในระบบเศรษฐกิจและช่วยป้องกันการก่อหนี้สินนอกระบบของเกษตรกร  2.2 มาตรการเพิ่มขีดความสามารถภาคการเกษตรเป็นมาตรการส่งเสริมทางการเงิน โดยมีวัตถุประสงค์ เพื่อส่งเสริมการเข้าถึงแหล่งเงินทุนและปรับเปลี่ยนโครงสร้างการผลิตภาคการเกษตร ซึ่งจะนำไปสู่การเพิ่มขีดความสามารถภาคเกษตรของประเทศและจะเป็นการบรรเทาผลกระทบจากปัญหาภัยแล้งและภัยธรรมชาติๆ ในระยะกลางประกอบด้วย  (1) โครงการสินเชื่อ 1 ตำบล 1 SME เกษตร เพื่อสร้างความยั่งยืนของภาคเกษตรไทย วงเงินสินเชื่อรวมทั้งสิ้น 72,000 ล้านบาท เพื่อให้ผู้ประกอบการวิสาหกิจขนาดกลางและขนาดย่อม (SMEs) ภาคการเกษตร ประกอบด้วย ผู้ประกอบการรายคน วิสาหกิจชุมชน สหกรณ์การเกษตรหรือบริษัทชุมชน จำนวน 7,200 ราย  เพื่อสร้างมูลค่าเพิ่มสินค้าเกษตร และกระตุ้นให้เกิดการจ้างงาน (ประมาณการจ้างงานได้ 5-30 คนต่อกิจการ)  โดย ธ.ก.ส. ให้สินเชื่อระยะเวลาเงินกู้ไม่เกิน 10 ปี ในอัตราดอกเบี้ยร้อยละ 4 ต่อปี เป็นเวลาไม่เกิน 7 ปี  และปีที่ 8 - 10 อัตราดอกเบี้ยปกติตามชั้นลูกค้า วงเงินกู้ไม่เกิน 20 ล้านบาทต่อราย  (2) โครงการชุมชนปรับเปลี่ยนการผลิตสู้วิกฤติภัยแล้ง วงเงินสินเชื่อรวมทั้งสิ้น 15,000 ล้านบาท สำหรับเกษตรกรในพื้นที่ประสบวิกฤติภัยแล้งในลุ่มแม่น้ำเจ้าพระยา และพื้นที่ลุ่มแม่น้ำกลอง จำนวน 26 จังหวัด จำนวน 100,000 ราย ที่มีความสมัครใจและตั้งใจในการปรับเปลี่ยนโครงสร้างการผลิตอย่างแท้จริงและผ่านการคัดเลือกจากชุมชน (ชุมชน ได้แก่ กลุ่มลูกค้า ธ.ก.ส. กลุ่มอาชีพหรือวิสาหกิจชุมชนที่มีศักยภาพและอยู่ในพื้นที่ประสบวิกฤติภัยแล้งในลุ่มแม่น้ำเจ้าพระยา และพื้นที่ลุ่มแม่น้ำแม่กลอง จำนวน 26 จังหวัด) ใช้เป็นค่าเช่าที่ดิน ค่าปัจจัยการผลิต และค่าจ้างแรงงานให้กับเกษตรกร โดยกำหนดเงินกู้กลุ่มละไม่เกิน 3 ล้านบาท อัตราดอกเบี้ยร้อยละ 0.01 ต่อปี กำหนดชำระคืนเงินกู้ไม่เกิน 12 เดือน ทั้งนี้ ธ.ก.ส. ขอรับงบประมาณชดเชย ดังนี้  (2.1) ขอชดเชยดอกเบี้ยจากภาครัฐในการดำเนินงานตามโครงการดังกล่าวในอัตราร้อยละ 3.5  ต่อปี คิดเป็นวงเงินรวม 525 ล้านบาท โดยขอชดเชยในปีแรกจำนวน 160 ล้านบาท ปีที่ 2 จำนวน 200 ล้านบาท และปีที่ 3 จำนวน 165 ล้านบาท  (2.2) ขอให้กำหนดเป็นโครงการแยกบัญชีธุรกรรมนโยบายรัฐ (Public Service Account : PSA) และขอปรับผลกระทบตามข้อตกลงประเมินผลตัวชี้วัดที่เกี่ยวข้อง  **มติ. ครม.** : รับทราบและเห็นชอบ ตามที่ กค. เสนอ | **หน่วยงานที่รับผิดชอบ** : กค. (กษ./สผง. สป.กษ.)  **ประโยชน์ที่ได้รับ :**  เพื่อบรรเทาปัญหาภัยแล้งในระยะเร่งด่วนที่จะส่งผลต่อความเป็นอยู่ รายได้ กิจกรรมทางด้านเศรษฐกิจ และสภาวะสังคม โดยการลดค่าใช้จ่ายและเพิ่มเงินทุนหมุนเวียนที่จำเป็นสำหรับการดำรงชีพของเกษตรกรและผู้ได้รับผลกระทบจากปัญหาภัยแล้ง ส่งเสริมการเข้าถึงแหล่งเงินทุนและปรับเปลี่ยนโครงสร้างการผลิตภาคการเกษตร  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** การบริหารจัดการแรงงานต่างด้าว ปี 2559  **สารัตถะ :** รง. เสนอ ครม. พิจารณาการบริหารจัดการแรงงานต่างด้าว ปี 2559  โดยมีรายละเอียดสรุปได้ ดังนี้  1. ครม. ได้มีมติเมื่อวันที่ 10 พ.ย. 2558 เรื่อง การจดทะเบียนแรงงานต่างด้าวในกิจการแปรรูปสัตว์น้ำ  เพื่อแก้ไขปัญหาการทำการประมงผิดกฎหมาย ขาดการรายงาน และไร้การควบคุม (IUU) และการจัดระบบแรงงาน ต่างด้าวสัญชาติเวียดนาม เห็นชอบการนำเข้าแรงงานเวียดนาม โดยให้ รง. กำหนดแนวทางการนำเข้าแรงงานเวียดนาม  ให้มีความโปร่งใส สะดวก ประหยัด และรวดเร็ว เสนอคณะกรรมการนโยบายการจัดการปัญหาแรงงานต่างด้าวและการค้ามนุษย์ด้านแรงงาน (กนร.) พิจารณาให้ความเห็นชอบอีกครั้ง ก่อนเริ่มดำเนินการนำเข้าแรงงานเวียดนามต่อไป  2. รับทราบขั้นตอนแนวทางการนำเข้าแรงงานเวียดนาม  3. การดำเนินการหลังวันที่ 31 มี.ค. 2559  3.1 จดทะเบียนแรงงานต่างด้าวสัญชาติเมียนมา ลาว และกัมพูชา ที่ถือบัตรประจำตัวคนซึ่งไม่มีสัญชาติไทย (บัตรชมพู) และแรงงานต่างด้าวสัญชาติเมียนมา ลาว และกัมพูชา ที่ถือเอกสารที่ประเทศต้นทางออกให้ ได้แก่ หนังสือเดินทาง เอกสารใช้แทนหนังสือเดินทาง หรือเอกสารรับรองบุคคล โดยให้แรงงานดังกล่าวมาดำเนินการจดทะเบียนประวัติ และขออนุญาตทำงานระหว่างวันที่ 1 เม.ย. 2559 – 29 ก.ค. 2559  3.2 การเจรจากับประเทศต้นทาง ให้ รง. เจรจากับประเทศต้นทางเพื่อลดขั้นตอน ค่าใช้จ่ายในการนำเข้าแรงงานตาม MOU รวมถึงการตรวจสัญชาติตามที่ประเทศต้นทางร้องขอ โดยให้ กต. สนับสนุนการดำเนินการดังกล่าว  3.3 การบังคับใช้กฎหมาย โดยดำเนินคดีผู้กระทำผิดตามกฎหมายอย่างเด็ดขาด  4. กำหนดระยะเวลาให้แรงงานต่างด้าว สัญชาติเมียนมา ลาว และกัมพูชา ที่ได้รับการผ่อนผันให้อยู่ในราชอาณาจักร ทำงานได้ครั้งละไม่เกิน 2 ปี และจะต่ออายุการทำงานอีกได้ครั้งละ 2 ปี ไม่เกิน 4 ครั้ง รวมแล้วไม่เกิน  8 ปี โดยไม่ต้องเดินทางกลับประเทศต้นทาง ซึ่งการต่ออายุแต่ละครั้งให้เป็นไปตามเงื่อนไขที่กรมการจัดหางานกำหนด โดยให้คำนึงถึงการแก้ไขปัญหาการขาดแคลนแรงงาน ความมั่นคง และการตั้งถิ่นฐาน  5. กำหนดคำนิยามของการแปรรูปสัตว์น้ำให้รวมถึงการคัดแยกปลา และสัตว์น้ำอื่นๆ  6. การจัดตั้งหน่วยงาน เป็นสำนักงานเลขานุการคณะกรรมการบริหารจัดการแรงงานเพื่อบริหารจัดการแรงงานต่างด้าวทั้งระบบ ทั้งที่เข้าเมืองถูกกฎหมาย และไม่ถูกกฎหมาย มีฐานะเทียบเท่ากรม โดยให้กรมการจัดหางาน รง. ศึกษาการจัดตั้งหน่วยงานให้แล้วเสร็จภายใน 3 เดือน และนำเสนอ ครม. พิจารณาให้ความเห็นชอบ  **มติ ครม. :** รับทราบและเห็นชอบ ตามที่ รง. เสนอ | **หน่วยงานที่รับผิดชอบ** : รง./กษ. (กป.)  **ประโยชน์ที่ได้รับ :**  เพื่อการบริหารจัดการแรงงานต่างด้าวอย่างเป็นระบบ และแก้ไขปัญหาการขาดแรงงานอย่างต่อเนื่อง  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี พ.ศ. ....  **สารัตถะ :** คค. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน  ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี พ.ศ. .... โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน  ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี เพื่อสร้างและขยายทางหลวงชนบท สายเชื่อมระหว่างทางหลวงแผ่นดินหมายเลข 3452 กับทางหลวงท้องถิ่นหมายเลข 74003  โดยมีรายละเอียดสรุปได้ ดังนี้  1. คค. เสนอว่า กรมทางหลวงชนบทได้ดำเนินการสำรวจและออกแบบรายละเอียดโครงการก่อสร้างและขยายทางหลวงชนบท สายเชื่อมระหว่างทางหลวงแผ่นดินหมายเลข 3452 กับทางหลวงท้องถิ่นหมายเลข 74003  เนื่องจากปัจจุบันการขนส่งภาคอุตสาหกรรมและการขนส่งสินค้าทางด้านการเกษตรจากอำเภอบ้านสร้าง  อำเภอศรีมโหสถ อำเภอเมืองปราจีนบุรี ไปสู่อำเภอศรีมหาโพธิ และอำเภอประจันตคาม ต้องขนส่งผ่านตัวเมือง จังหวัดปราจีนบุรี ผ่านโรงพยาบาลเจ้าพระยาอภัยภูเบศร ซึ่งเป็นเส้นทางที่มีการจราจรคับคั่งและมีทางจราจรที่คับแคบ ทำให้การจราจรติดขัด ไม่ได้รับความสะดวก รวดเร็ว อีกทั้งเป็นต้นเหตุให้อาคารโรงพยาบาลเจ้าพระยาอภัยภูเบศร เกิดการทรุดตัว จึงมีความจำเป็นต้องมีถนนเส้นทางใหม่ เพื่อใช้เป็นเส้นทางลัดและสั้นในการขนส่งสินค้าภาคอุตสาหกรรมและขนส่งสินค้าทางการเกษตร หลีกเลี่ยงการจราจรผ่านตัวเมืองปราจีนบุรี และเพื่อรองรับปริมาณการจราจรที่เพิ่มขึ้นและแก้ไขป้องกันอุบัติเหตุที่อาจเกิดขึ้นในอนาคต  2. โครงการก่อสร้างและขยายทางหลวงชนบท สายเชื่อมระหว่างทางหลวงแผ่นดินหมายเลข 3452  กับทางหลวงท้องถิ่นหมายเลข 74003 เป็นโครงการก่อสร้างถนนใหม่ ขนาด 4 ช่องจราจร และขยายช่องจราจรจากเดิม 2 ช่องจราจร เป็น 4 ช่อง จราจร มีจุดเริ่มต้นโครงการที่ทางหลวงแผ่นดินหมายเลข 3452 และมีจุดสิ้นสุดโครงการที่ทางหลวงท้องถิ่นหมายเลข 74003 ระยะทางประมาณ 25.656 กิโลเมตร เขตทางกว้างประมาณ 30 – 40 เมตร มีที่ดินที่ถูกเวนคืนประมาณ 622 ไร่ มีอาคารและสิ่งปลูกสร้างที่ต้อง รื้อถอนประมาณ 38 หลัง  3. โครงการดังกล่าวตามข้อ 1. กรมทางหลวง คค. ได้ดำเนินการจัดให้มีการรับฟังความคิดเห็นของประชาชน ผู้มีส่วนได้เสียเกี่ยวกับโครงการก่อสร้างถนนสายดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว  4. กำหนดเขตที่ดินในบริเวณที่ที่จะเวนคืน ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปดำเนินการสำรวจที่ดินหรืออสังหาริมทรัพย์อย่างอื่น และเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืน  ความเห็นของ กษ.  กษ. พิจารณาแล้ว เห็นชอบด้วยหลักการของร่างพระราชกฤษฎีกากำหนดเขตที่ดินในบริเวณที่ที่จะเวนคืน  ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี พ.ศ. .... เนื่องจากการออกพระราชกฤษฎีกาฉบับนี้ เป็นการปฏิบัติตามขั้นตอนของกฎหมายเพื่อให้อำนาจเจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมายทำการสำรวจและทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน  ในท้องที่ตำบลบางบริบูรณ์ ตำบลท่างาม ตำบลบางเดชะ อำเภอเมืองปราจีนบุรี และตำบลบางพลวง ตำบลบ้านสร้าง อำเภอบ้านสร้าง จังหวัดปราจีนบุรี ก่อนดำเนินการก่อสร้างและขยายทางหลวงชนบท สามเชื่อมระหว่างทางหลวงแผ่นดินหมายเลข 3452 กับทางหลวงท้องถิ่นหมายเลข 74003 เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค ทั้งนี้ เมื่อพระราชกฤษฎีกาดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์รวมถึงใช้สิทธิในการฟ้องคดีตามขั้นตอนของกฎหมายต่อไป จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาฉบับนี้  ตามที่ คค. เสนอ  **มติ ครม. :** อนุมัติหลักการร่างพระราชกฤษฎีกาดังกล่าว ตามที่ คค. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : คค./กษ. (ชป.)  **ประโยชน์ที่ได้รับ :**  เพื่อเป็นการอำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค  **กำหนดรายงานผลการปฏิบัติเพื่อเสนอ ครม. :**  **-** |

**ผลการประชุมคณะรัฐมนตรี**

**ครั้งที่ 8/2559 วันพุธที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** : รายงานการประชุมพิจารณาร่างพระราชบัญญัติพลังงานทดแทน พ.ศ. ....  **สารัตถะ :** พน. เสนอ ผลการประชุมพิจารณาร่างพระราชบัญญัติพลังงานทดแทน พ.ศ. ....ซึ่ง สว. สนช. เป็นผู้เสนอ โดยได้พิจารณาร่วมกับหน่วยงานที่เกี่ยวข้องแล้วมาเพื่อดำเนินการ  โดยมีรายละเอียดสรุปได้ ดังนี้  1. รองนายกรัฐมนตรี (นายวิษณุ เครืองาม) สั่งและปฏิบัติราชการแทนนายกรัฐมนตรีมีคำสั่งมอบให้ พน. ไปพิจารณาร่วมกับ กค. ทส. กษ. อก. สคก. และหน่วยงานที่เกี่ยวข้องถึงความจำเป็นในการตราร่าง พ.ร.บ. พลังงานทดแทน พ.ศ. .... โดยพิจารณาความสอดคล้องกับกรอบของงบประมาณด้วย และให้ พน. รับความเห็นของ สศช. ไปประกอบการพิจารณาด้วย  2. ได้ประชุมร่วมกับหน่วยงานตามข้อ 1 และหน่วยงานอื่นๆ ที่เกี่ยวข้อง คือ กรมธุรกิจพลังงาน สำนักงานคณะกรรมการกำกับกิจการพลังงาน และสำนักงานนโยบายและแผนพลังงานแล้ว **ซึ่งแต่ละหน่วยงานต่างไม่คัดค้าน การตราร่างพระราชบัญญัติพลังงานทดแทน พ.ศ. .... แต่มีประเด็นพิจารณา ดังนี้**  2.1 **ความทับซ้อนกับกฎหมายที่มีอยู่แล้ว** เช่น  **- พระราชบัญญัติการประกอบกิจการพลังงาน พ.ศ. 2550** ที่มีสำนักงานคณะกรรมการกำกับกิจการพลังงาน กำกับดูแลในเรื่องการผลิตไฟฟ้าอยู่แล้วซึ่งรวมถึงการผลิตไฟฟ้าจากพลังงานทดแทน แต่ในส่วนของพลังงาน ความร้อน และเชื้อเพลิงชีวภาพที่มิได้ใช้ในการผลิตไฟฟ้านั้น ไม่มีกฎหมายรองรับ **จึงควรแก้ไขร่างดังกล่าวให้มีความชัดเจน**  **- พระราชบัญญัติสุรา พ.ศ. 2493** ในเรื่องของเอทานอลซึ่งตามร่างฉบับนี้ ผู้ผลิตเอทานอลได้รับยกเว้นไม่ต้องปฏิบัติตามพระราชบัญญัติสุรา พ.ศ. 2493  **- พระราชบัญญัติการค้าน้ำมันเชื้อเพลิง พ.ศ. 2543** ซึ่งมีบทลงโทษทางอาญา แต่ตาม ร่างพระราชบัญญัติพลังงานทดแทน พ.ศ. .... เป็นการลงโทษทางปกครอง ประกอบกับผู้ผลิตและค้าน้ำมันเชื้อเพลิง  ตามพระราชบัญญัติการค้าน้ำมันเชื้อเพลิงฯ ต้องได้รับอนุญาตตามกฎหมาย แต่ผู้ผลิตและค้าน้ำมันเชื้อเพลิงชีวภาพตาม ร่างพระราชบัญญัติพลังงานทดแทนฯ ที่ได้รับอนุมัติการส่งเสริมกิจการพลังงานทดแทนสามารถนำเชื้อเพลิงชีวภาพที่ผลิตได้ตามสัดส่วนที่กำหนดไปใช้เป็นเชื้อเพลิงหรือจำหน่ายเป็นน้ำมันเชื้อเพลิงได้ โดยไม่ต้องขออนุญาต อีกทั้งประกาศของคณะกรรมการนโยบายพลังงานแห่งชาติในการกำหนดอัตราส่วนของการจำหน่ายเชื้อเพลิงชีวภาพตามร่างมาตรา 43 **มีความซ้ำซ้อนกับประกาศของกรมธุรกิจพลังงาน** และในการยื่นปริมาตรการค้าน้ำมันเชื้อเพลิงประจำปีตามร่าง มาตรา 44 ผู้ค้าน้ำมันต้องระบุสัดส่วนของเชื้อเพลิงชีวภาพตามกฎหมายว่าด้วยการค้าน้ำเชื้อเพลิงอยู่แล้ว  2.2 **การจัดตั้งกองทุน** เห็นว่าการนำเงินจากกองทุนเพื่อส่งเสริมการอนุรักษ์พลังงานและกองทุนด้านพลังงานอื่นๆ รวมทั้งเงินงบประมาณ และเงินที่เรียกเก็บได้ตามกฎหมายอื่นมาใช้จ่ายผ่านกองทุนพลังงานทดแทนที่อยู่ใต้การกำกับดูแลของคณะกรรมการที่จัดตั้งขึ้นใหม่ตามร่างพระราชบัญญัติฉบับนี้ มาใช้สนับสนุนการดำเนินการด้านพลังงานทดแทนอย่างเป็นเอกเทศและเป็นการเฉพาะ อาจทำให้การบริหารจัดการด้านพลังงานขาดความเป็นเอกภาพ รวมทั้งทำให้ภาครัฐมีภาระและค่าใช้จ่ายเพิ่มมากขึ้น ประกอบกับ พน. มีกองทุนที่สามารถสนับสนุนการดำเนินการในเรื่องพลังงานทดแทนอยู่แล้ว **จึงเห็นควรให้มีการพิจารณาอย่างรอบคอบ และต้องส่งให้ กค. พิจารณาก่อนตามระเบียบสำนักนายกรัฐมนตรีว่าด้วยการขอจัดตั้งการดำเนินงาน และการประเมินผลการดำเนินงานทุนหมุนเวียน พ.ศ. 2557**  3. การกำหนดให้สิทธิประโยชน์ทางภาษีอากรแก่ผู้ประกอบกิจการพลังงานทดแทนตามร่างพระราชบัญญัติฉบับนี้ ไม่เป็นไปตามแนวทางปฏิบัติในการเสนอร่างกฎหมายตามมติ ครม. วันที่ 29 ส.ค. 2549 ซึ่งระบุว่าการเสนอร่างกฎหมายที่ไม่ใช่กฎหมายเกี่ยวกับภาษีอากร ไม่ให้มีบทบัญญัติกำหนดให้ยกเว้นหรือลดหย่อนภาษีอากรตามกฎหมายว่าด้วย ภาษีอากร **จึงไม่ควรกำหนดบทบัญญัติเกี่ยวกับการใช้สิทธิประโยชน์ทางภาษีอากรไว้ในร่างพระราชบัญญัติฉบับนี้**  4. กค. เห็นว่าหลักการและเหตุผลของการยกร่างพระราชบัญญัติพลังงานทดแทน พ.ศ. .... ที่ว่าปัจจุบันไม่มีกฎหมายครอบคลุมในเรื่องพลังงานทดแทนนั้น อาจจะไม่ใช่เหตุผลทั้งหมด เพราะปัจจุบันมีกฎหมายการประกอบกิจการพลังงานใช้อยู่แล้ว แต่พลังงานทดแทนยังไม่มีกฎหมายรองรับแนวทางในการปฏิบัติที่ชัดเจน และมีกฎหมายที่เกี่ยวเนื่องกันอยู่ จึงเห็นควรให้ปรับกฎหมายเดิมที่มีอยู่แทนการตรากฎหมายใหม่ เพราะปัจจุบัน พน. มีกฎหมายหลายฉบับอาจมีการทับซ้อนกับกฎหมายที่ใช้บังคับอยู่แล้ว  ความเห็นของ กษ.  กษ. พิจารณาแล้วเห็นด้วยกับรายงานการประชุมพิจารณา ร่างพระราชบัญญัติพลังงานทดแทน พ.ศ. ....  โดยมีข้อสังเกตเพิ่มเติมเกี่ยวกับร่างพระราชบัญญัติพลังงานทดแทน พ.ศ. ... ในเรื่องการกำหนดคำนิยาม  ซึ่งร่างพระราชบัญญัติพลังงานทดแทน พ.ศ. .... มีการกล่าวถึงผู้ผลิตเชื้อเพลิงชีวภาพในมาตราต่างๆ โดยไม่มีการกำหนดคำนิยามที่ชัดเจน มีเพียงแต่นิยามคำว่า “ผู้ผลิตไฟฟ้าจากแหล่งพลังงานทดแทน” โดยไม่ปรากฏชัดแจ้งว่าหมายความรวมถึงผู้ผลิตเชื้อเพลิงชีวภาพด้วยหรือไม่ ดังนั้น หากไม่ได้หมายความรวมถึงผู้ผลิตเชื้อเพลิงชีวภาพด้วย จึงควรกำหนดนิยามของผู้ผลิตเชื้อเพลิงชีวภาพให้ชัดเจน เนื่องจากมีการใช้สินค้าเกษตรเป็นวัตถุดิบในการผลิตเชื้อเพลิงชีวภาพรวมอยู่ด้วย  **มติ ครม.** : รับทราบรายงานการประชุมพิจารณาร่างพระราชบัญญัติพลังงานทดแทน พ.ศ. .... ตามที่ พน. เสนอ และแจ้งให้สำนักงานเลขาธิการวุฒิสภา ปฏิบัติหน้าที่สำนักงานเลขาธิการสภานิติบัญญัติแห่งชาติทราบต่อไป | **หน่วยงานที่รับผิดชอบ** : พน./กษ. (สกม.)  **ประโยชน์ที่ได้รับ :**  เพื่อเป็นการกำหนดมาตรการและกลไกต่างๆ การให้สิทธิประโยชน์และการบังคับเพื่อให้มีการใช้พลังงานทดแทนเพิ่มมากขึ้นในกิจการผลิตไฟฟ้า ความร้อน ความเย็น เชื้อเพลิง หรือกิจการอื่นที่เกี่ยวข้อง การบังคับทางปกครอง รวมทั้งจัดตั้งคณะกรรมการพลังงานทดแทนและกองทุนพลังงานทดแทนขึ้นเพื่อเป็นเครื่องมือในการขับเคลื่อนมาตรการและกลไกให้บรรลุผล  **กำหนดรายงานผลการปฏิบัติเพื่อเสนอ ครม. :**  - |

**ผลการประชุมคณะรัฐมนตรี**

**ครั้งที่ 8/2559 วันอังคารที่ 23 กุมภาพันธ์ 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **230259**  **เรื่อง** : ผลการประชุมคณะกรรมการทรัพยากรน้ำแห่งชาติ ครั้งที่ 1/2559  **สารัตถะ :** กนช. เสนอ ครม. รับทราบ ผลการประชุม กนช. ครั้งที่ 1/2559 เมื่อวันที่ 11 ม.ค. 2559 และมอบหมายหน่วยงานที่เกี่ยวข้องดำเนินการต่อไป  โดยมีรายละเอียดสรุปได้ ดังนี้  คณะกรรมการทรัพยากรน้ำแห่งชาติ (กนช.) ได้เสนอผลการประชุมเมื่อวันที่ ๑๑ ม.ค. 25๕๙ ให้ ครม. ทราบ โดยมีสาระสำคัญในส่วนที่เกี่ยวข้องกับ กษ. ดังนี้  1. การเตรียมการเพื่อรองรับสถานการณ์ภัยแล้ง ปี ๒๕๕๙ ดังนี้  1.1 สถานการณ์น้ำในลุ่มน้ำเจ้าพระยา **มติที่ประชุมเห็นชอบ** ในมาตรการควบคุมการระบายน้ำและ การจัดสรรน้ำ และให้หน่วยงานที่เกี่ยวข้องไปดำเนินการ และให้ ชป. นำกลุ่มเกษตรกร/ผู้นำชุมชน ไปดูพื้นที่ต้นน้ำเพื่อให้เห็นสถานการณ์จริง พื้นที่เป้าหมายและมีผลกระทบอย่างไร มาตรการส่งเสริมมีอะไร การรณรงค์การประหยัดน้ำ ให้ระบุวิธีการและมีการตั้งเป้าหมายเป็นรูปธรรมในลักษณะของความร่วมมือจากทุกภาคส่วน  1.2 การเตรียมการเรื่องแก้ไขปัญหาน้ำอุปโภคบริโภคและการเกษตร **มติที่ประชุมเห็นชอบ** ให้กรมทรัพยากรน้ำบาดาลผ่อนผันให้ใช้น้ำบาดาลในเขตวิกฤต (ลุ่มน้ำเจ้าพระยา) และปรับแผนการขุดเจาะน้ำบาดาล (ถ้ามีความจำเป็น) และเห็นชอบในหลักการการดำเนินโครงการพัฒนาคลองเปรมประชากร โดยให้ ชป. และการประปานครหลวงควบคุม การจัดสรรน้ำ การระบายน้ำ และติดตามสถานการณ์ความเค็มของน้ำไม่ให้กระทบต่อการผลิตน้ำประปา หากมีแนวโน้มที่จะควบคุมความเค็มที่จุดสูบน้ำไม่ได้ตามเกณฑ์มาตรฐาน ให้ ชป. กษ. และหน่วยงานที่เกี่ยวข้องเสนอ ครม. ขออนุมัติใช้งบประมาณรายจ่ายประจำปีงบประมาณ พ.ศ. 2559 งบกลางรายการสำรองเพื่อกรณีฉุกเฉินหรือจำเป็น ต่อไป  2. การวางแผนเพิ่มน้ำต้นทุนโครงการขนาดใหญ่หรือโครงการผันน้ำ  2.1 โครงการเพิ่มน้ำต้นทุนเขื่อนภูมิพล **มติที่ประชุมเห็นชอบ** มอบหมายให้ ชป. ทบทวนผลการศึกษา ความเหมาะสมและผลกระทบสิ่งแวดล้อม ความเป็นไปได้ในแนวทางการผันน้ำ การบริหารจัดการน้ำและด้านสัมพันธ์ระหว่างประเทศ มอบหมายให้การไฟฟ้าฝ่ายผลิตแห่งประเทศไทยร่วมศึกษากับ ชป. ในความเป็นไปได้ด้านพลังงานและสายส่งไฟฟ้า  2.2 โครงการเพิ่มน้ำต้นทุนลุ่มน้ำโขง – ชี – มูล **มติที่ประชุมเห็นชอบ** มอบให้ ชป. เร่งรัดดำเนินการสำรวจออกแบบและเตรียมแผนการก่อสร้าง และเห็นชอบแนวทางการดำเนินการโครงการพัฒนาการใช้น้ำโขงเพื่อบรรเทาวิกฤตภัยแล้งในพื้นที่ลุ่มน้ำข้างเคียง โดยให้ ชป. เร่งรัดดำเนินการศึกษาความเหมาะสม ศึกษาผลกระทบสิ่งแวดล้อม  และประสานหน่วยงานที่เกี่ยวข้อง  2.3 โครงการผันน้ำโขงต่างๆ **มติที่ประชุมเห็นชอบ** มอบหมายให้ฝ่ายเลขานุการ กนช. ประสานกับ ชป.  และหน่วยงานที่เกี่ยวข้องเปรียบเทียบแนวทางเลือกต่างๆ ในการผันน้ำโขงเสนอ กนช. พิจารณาต่อไป  3. มติ ครม. เรื่องแนวทางการจัดทำระบบการเก็บกักน้ำและการส่งน้ำควบคู่กับการดำเนินโครงการก่อสร้าง ทางหลวงพิเศษระหว่างเมือง จำนวน 3 โครงการ 1) สายบางใหญ่ – กาญจนบุรี 2) สายพัทยา – มาบตะพุด 3) สายบางปะอิน – สระบุรี – นครราชสีมา **มติที่ประชุมเห็นชอบ** ให้เดินหน้าโครงการแนวทางการจัดระบบเก็บกักน้ำและการส่งน้ำควบคู่กับการดำเนินโครงการก่อสร้าง ทางหลวงพิเศษระหว่างเมือง จำนวน 3 โครงการต่อไป และเห็นชอบการดำเนินการศึกษาและทบทวนความจำเป็นของโครงการคลองผันน้ำร่วมกับถนนวงแหวนรอบนอกกรุงเทพมหานคร รอบที่ 3 ในทางเทคนิคต่อเนื่องจากผลการศึกษาเดิมของ JICA โดยมอบหมายให้ ชป. กษ. ร่วมกับกรมทางหลวง คค. ร่วมกันดำเนินการ  4. การจัดการทรัพยากรน้ำที่เกี่ยวกับต่างประเทศ **มติที่ประชุมเห็นชอบ** การดำเนินโครงการศึกษาหาแนวทาง ที่เหมาะสมในการบริหารจัดการน้ำ รองรับเขตเศรษฐกิจพิเศษจังหวัดตาก และเขตเศรษฐกิจพิเศษจังหวัดสระแก้ว และการปรึกษาหารือการใช้ประโยชน์ร่วมกันในแม่น้ำสาย พร้อมทั้งที่ประชุมมอบหมายให้ฝ่ายเลขานุการคณะกรรมการทรัพยากรน้ำแห่งชาติประสานกับ กต. หาแนวทางในการดำเนินการด้านความสัมพันธ์ระหว่างประเทศ และผลักดันความร่วมมือกับประเทศเพื่อนบ้านที่เกี่ยวข้อง ในโอกาสที่เหมาะสมต่อไป  **มติ ครม.** : 1. รับทราบผลการประชุมคณะกรรมการทรัพยากรน้ำแห่งชาติ ครั้งที่ 1/2559 เมื่อวันที่ 11 ม.ค. 2559 และให้ กห. กษ. ทส. และหน่วยงานที่เกี่ยวข้องดำเนินการตามมติคณะกรรมการทรัพยากรน้ำแห่งชาติ และรับความเห็นของ กค. และ สศช. ไปพิจารณาดำเนินการส่วนที่เกี่ยวข้องต่อไป ทั้งนี้ สำหรับแผนงาน/โครงการใดที่ต้องขออนุมัติ เงินงบกลาง รายการเงินสำรองจ่ายเพื่อกรณีฉุกเฉินหรือจำเป็น ให้หน่วยงานดำเนินการให้เป็นไปตามมติ ครม. เมื่อวันที่ 12 พ.ค. 2558 (เรื่อง แนวทางการเสนอเรื่องงบประมาณต่อ ครม.) ด้วย  2. ให้คณะทำงานในระดับพื้นที่เร่งชี้แจงทำความเข้าใจกับเกษตรกรและประชาชนในพื้นที่ที่คาดว่าจะประสบปัญหาการขาดแคลนน้ำ และให้หน่วยงานที่เกี่ยวข้อง เช่น มท. กษ. ดำเนินการจัดหาน้ำเพื่อการอุปโภคบริโภคให้เพียงพอ รวมทั้งดำเนินการให้การช่วยเหลือตามมาตรการต่างๆ ที่เกี่ยวข้องตามลำดับความสำคัญเร่งด่วนด้วย  3. ให้คณะกรรมการทรัพยากรน้ำแห่งชาติ กษ. และหน่วยงานที่เกี่ยวข้องพิจารณาการก่อสร้างแหล่งกักเก็บน้ำขนาดเล็กในพื้นที่ต่างๆ เพื่อกักเก็บน้ำไว้ในการอุปโภคบริโภค เนื่องจากมีความเป็นไปได้ในการดำเนินการได้มากกว่าการก่อสร้างแหล่งกักเก็บน้ำขนาดใหญ่ | **หน่วยงานที่รับผิดชอบ** : ประธานกรรมการทรัพยากรน้ำแห่งชาติ /กษ. (ชป.)  **ประโยชน์ที่ได้รับ :**  เพื่อให้มีแนวทางการปฏิบัติงานและหน่วยงานรับผิดชอบที่ชัดเจน โดยเฉพาะเรื่องการเตรียมการเพื่อรองรับสถานการณ์ภัยแล้ง ปี ๒๕๕๙  **กำหนดรายงานผลการปฏิบัติเพื่อเสนอ ครม. :**  - |